Here is a page extracted from Wikipedia that may contain CSS, HTML, and a lot of unformatted text.

Title: Galaxia d'Andromeda
Content: A galaxia d'Andromeda, tamién conoixida como Messier 31, M31 u NGC 224 y orichinalment como que Nebulosa d'Andromeda, ye una galaxia religada barrata aproximadament a 2,5 millons d'anyos luz (u 770 kiloparsecs) d'a Tierra y a galaxia prencipal mas cercana a la Vía Lactia. O suyo nombre promana de l'aria d'o ciel d'a Tierra en a cual amaneixe, a constelación d'Andromeda, que a la suya vegada leva o nombre d'a princesa etiope que estió a esposa de Perseu en a mitolochía griega.

A masa d'a galaxia d'Andromeda ye d'o mesmo orden de magnitut que a d'a Vía Lactia, a 1 billón de masas solars. A masa de cualsiquiera d'as galaxias ye dificil d'estimar con precisión, pero entre muito tiempo se pensó que a galaxia d'Andromeda ye mas masiva que a Vía Lactia por una marguin d'entre o 25% y o 50%. Isto ha estau cuestionau por un estudio de 2018 que citó una estimación mas baixa d'a masa d'a galaxia d'Andromeda, combinada con informes preliminars sobre un estudio de 2019 que estima una masa mas alta d'a Vía Lactia. A galaxia d'Andromeda tien un diametro d'aproximadament 220.000 anyos luz (u 67 kiloparsecs), o que la convierte en o miembro mas gran d'o Grupo Local en termins d'extensión, si no de masa.

O numero d'estrelas contenidas en a galaxia d'Andromeda s'estima en un billón (1 × 1012), u aproximadament o dople d'o numero estimau pa la Vía Lactia.

S'aspera que as galaxias d'a Vía Lactia y Andromeda topeten en arredol de 4.500 millons d'anyadas, fusionando-se pa formar una atra galaxia eliptica chigant. Con una magnitut aparent de 3,4, a galaxia d'Andromeda se troba entre os obchectos Messier mas brillants, fendo-la visible a simpla vista dende a Tierra en nueiz sin luna, mesmo cuan se veye dende arias con contaminación luminica amoderata.

Referencias 

Galaxias